CELEX: 32015R1986
Language: fi
Date: 2015-11-11 00:00:00
Title: Komission täytäntöönpanoasetus (EU) 2015/1986, annettu 11 päivänä marraskuuta 2015, vakiolomakkeiden vahvistamisesta julkisiin hankintoihin liittyvien ilmoitusten julkaisemista varten ja täytäntöönpanoasetuksen (EU) N:o 842/2011 kumoamisesta (ETA:n kannalta merkityksellinen teksti)

12.11.2015   
            
            
               FI
            
            
               Euroopan unionin virallinen lehti
            
            
               L 296/1
            
         KOMISSION TÄYTÄNTÖÖNPANOASETUS (EU) 2015/1986,
   annettu 11 päivänä marraskuuta 2015,
   vakiolomakkeiden vahvistamisesta julkisiin hankintoihin liittyvien ilmoitusten julkaisemista varten ja täytäntöönpanoasetuksen (EU) N:o 842/2011 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY (1) ja erityisesti sen 3 a artiklan,
   ottaa huomioon vesi- ja energiahuollon, liikenteen ja teletoiminnan alalla toimivien yksiköiden hankintamenettelyjä koskevien yhteisön sääntöjen soveltamiseen liittyvien lakien, asetusten ja hallinnollisten määräysten yhteensovittamisesta 25 päivänä helmikuuta 1992 annetun neuvoston direktiivin 92/13/ETY (2) ja erityisesti sen 3 a artiklan,
   ottaa huomioon hankintaviranomaisten ja hankintayksiköiden tekemien rakennusurakoita sekä tavara- ja palveluhankintoja koskevien sopimusten tekomenettelyjen yhteensovittamisesta puolustus- ja turvallisuusalalla ja direktiivien 2004/17/EY ja 2004/18/EY muuttamisesta 13 päivänä heinäkuuta 2009 annetun Euroopan parlamentin ja neuvoston direktiivin 2009/81/EY (3) ja erityisesti sen 32 artiklan 1 kohdan, 52 artiklan 2 kohdan ja 64 artiklan,
   ottaa huomioon käyttöoikeussopimusten tekemisestä 26 päivänä helmikuuta 2014 annetun Euroopan parlamentin ja neuvoston direktiivin 2014/23/EU (4) ja erityisesti sen 33 artiklan 1 ja 2 kohdan,
   ottaa huomioon julkisista hankinnoista ja direktiivin 2004/18/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/24/EU (5) ja erityisesti sen 51 artiklan 1 ja 2 kohdan, 75 artiklan 3 kohdan ja 79 artiklan 3 kohdan,
   ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/25/EU (6) ja erityisesti sen 71 artiklan 1 ja 2 kohdan, 92 artiklan 3 kohdan ja 96 artiklan 2 kohdan,
   sekä katsoo seuraavaa:
   
               (1)
            
            
               Direktiiveissä 89/665/ETY ja 2014/24/EU edellytetään, että julkisista tavara- ja palveluhankintasopimuksia koskevat ilmoitukset julkaistaan Euroopan unionin virallisessa lehdessä. Kyseisiä julkaisuja koskevissa ilmoituksissa olisi oltava mainittujen direktiivien mukaiset tiedot.
            
         
               (2)
            
            
               Direktiiveissä 92/13/ETY ja 2014/25/EU edellytetään, että vesi- ja energiahuollon sekä liikenteen ja postipalvelujen aloilla tehtäviä rakennusurakoita sekä tavara- ja palveluhankintasopimuksia koskevat ilmoitukset julkaistaan Euroopan unionin virallisessa lehdessä. Kyseisiä julkaisuja koskevissa ilmoituksissa olisi oltava mainittujen direktiivien mukaiset tiedot.
            
         
               (3)
            
            
               Direktiivissä 2009/81/EY edellytetään, että tiettyjä puolustus- ja turvallisuusalalla tehtäviä rakennusurakoita sekä tavara- ja palveluhankintasopimuksia koskevat ilmoitukset julkaistaan Euroopan unionin virallisessa lehdessä. Kyseistä julkaisua koskevissa ilmoituksissa olisi oltava mainitun direktiivin mukaiset tiedot.
            
         
               (4)
            
            
               Direktiiveissä 89/665/ETY, 92/13/ETY ja 2014/23/EU edellytetään, että käyttöoikeusurakoita ja palvelujen käyttöoikeussopimuksia koskevat ilmoitukset julkaistaan Euroopan unionin virallisessa lehdessä. Kyseisiä julkaisuja koskevissa ilmoituksissa olisi oltava mainittujen direktiivien mukaiset tiedot.
            
         
               (5)
            
            
               Komission täytäntöönpanoasetuksessa (EU) N:o 842/2011 (7) vahvistetaan direktiiveissä 2004/17/EY, 2004/18/EY, 2009/81/EY, 89/665/ETY ja 92/13/ETY tarkoitetut vakiolomakkeet.
            
         
               (6)
            
            
               Direktiivien 2014/23/EU, 2014/24/EU ja 2014/25/EU noudattamiseksi ja direktiivien 89/665/ETY ja 92/13/ETY täyden vaikuttavuuden varmistamiseksi on tarpeen mukauttaa täytäntöönpanoasetukseen (EU) N:o 842/2011 liitettyjä vakiolomakkeita ja lisätä uusia vakiolomakkeita. Tarvittavien mukautusten lukumäärän ja laajuuden vuoksi täytäntöönpanoasetus (EU) N:o 842/2011 olisi korvattava.
            
         
               (7)
            
            
               Jos jäsenvaltio kuitenkin panee täytäntöön direktiivin 2014/23/EU, 2014/24/EU tai 2014/25/EU tai direktiiviin 89/665/ETY tai 92/13/ETY tehdyt muutokset ennen 18 päiväksi huhtikuuta 2016 vahvistettua määräaikaa, sen hankintaviranomaisten ja hankintayksiköiden olisi tämän jälkeen käytettävä ainoastaan tässä täytäntöönpanoasetuksessa vahvistettuja vakiolomakkeita, koska vain ne on laadittu siten, että varmistetaan uusien tai muutettujen direktiivien oikeudellisten vaatimusten noudattaminen.
            
         
               (8)
            
            
               Direktiiviä 2009/81/EY ei ole muutettu, joten myöskään siinä tarkoitetut vakiolomakkeet eivät muutu. Niitä olisi näin ollen käytettävä, kunnes täytäntöönpanoasetus (EU) N:o 842/2011 on kumottu.
            
         
               (9)
            
            
               Tässä asetuksessa säädetyt toimenpiteet ovat julkisia hankintoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hankintaviranomaisten on käytettävä direktiivin 2014/24/EU 48, 49, 50, 72, 75 ja 79 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden I, II, III, VIII–XI, XVII ja XVIII mukaisia vakiolomakkeita.
   2 artikla
   Hankintayksiköiden on käytettävä direktiivin 2014/25/EU 67–70, 89, 92 ja 96 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden IV–XI, XVII ja XIX mukaisia vakiolomakkeita.
   3 artikla
   Hankintaviranomaisten ja hankintayksiköiden on käytettävä direktiivin 2009/81/EY 30 ja 52 artiklassa sekä 60 artiklan 4 kohdan toisessa luetelmakohdassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden XIII–XVI mukaisia vakiolomakkeita.
   4 artikla
   Hankintaviranomaisten ja hankintayksiköiden on käytettävä direktiivin 2014/23/EU 31, 32 ja 43 artiklassa tarkoitettujen ilmoitusten julkaisemiseen Euroopan unionin virallisessa lehdessä tämän asetuksen liitteiden XI, XVI, XX, XXI ja XXII mukaisia vakiolomakkeita.
   5 artikla
   Hankintaviranomaisten ja hankintayksiköiden on käytettävä direktiivien 89/665/ETY ja 92/13/ETY 2 d artiklan 4 kohdan toisessa luetelmakohdassa tarkoitetun ilmoituksen julkaisemiseen Euroopan unionin virallisessa lehdessä tämän asetuksen liitteen XII mukaista vakiolomaketta.
   6 artikla
   Hankintaviranomaisten ja hankintayksiköiden on toimitettava lomakkeet Euroopan unionin julkaisutoimistolle sähköisesti käyttäen joko eNotices-verkkosovellusta tai TED eSender -järjestelmää.
   7 artikla
   Vahvistetaan seuraavat vakiolomakkeet:
   Vakiolomakkeiden luettelo
   
               Vakiolomake 1
            
            
               :
            
            
               ”Ennakkotietoilmoitus”: Liite I
            
         
               Vakiolomake 2
            
            
               :
            
            
               ”Hankintailmoitus”: Liite II
            
         
               Vakiolomake 3
            
            
               :
            
            
               ”Ilmoitus tehdystä sopimuksesta”: Liite III
            
         
               Vakiolomake 4
            
            
               :
            
            
               ”Ohjeellinen kausi-ilmoitus – erityisalat”: Liite IV
            
         
               Vakiolomake 5
            
            
               :
            
            
               ”Hankintailmoitus – erityisalat” Liite V
            
         
               Vakiolomake 6
            
            
               :
            
            
               ”Ilmoitus tehdystä sopimuksesta – erityisalat”: Liite VI
            
         
               Vakiolomake 7
            
            
               :
            
            
               ”Kelpuuttamisjärjestelmä – erityisalat”: Liite VII
            
         
               Vakiolomake 8
            
            
               :
            
            
               ”Hankkijaprofiilia koskeva ilmoitus”: Liite VIII
            
         
               Vakiolomake 12
            
            
               :
            
            
               ”Suunnittelukilpailua koskeva ilmoitus”: Liite IX
            
         
               Vakiolomake 13
            
            
               :
            
            
               ”Suunnittelukilpailun tulokset”: Liite X
            
         
               Vakiolomake 14
            
            
               :
            
            
               ”Oikaisu”: Liite XI
            
         
               Vakiolomake 15
            
            
               :
            
            
               ”Vapaaehtoista ex ante -avoimuutta koskeva ilmoitus”: Liite XII
            
         
               Vakiolomake 16
            
            
               :
            
            
               ”Ennakkotietoilmoitus – puolustus ja turvallisuus”: Liite XIII
            
         
               Vakiolomake 17
            
            
               :
            
            
               ”Hankintailmoitus – puolustus ja turvallisuus”: Liite XIV
            
         
               Vakiolomake 18
            
            
               :
            
            
               ”Ilmoitus tehdystä sopimuksesta – puolustus ja turvallisuus”: Liite XV
            
         
               Vakiolomake 19
            
            
               :
            
            
               ”Alihankintailmoitus – puolustus ja turvallisuus”: Liite XVI
            
         
               Vakiolomake 20
            
            
               :
            
            
               ”Muutosilmoitus”: Liite XVII
            
         
               Vakiolomake 21
            
            
               :
            
            
               ”Sosiaalipalvelut ja muut erityispalvelut – julkiset hankinnat”: Liite XVIII
            
         
               Vakiolomake 22
            
            
               :
            
            
               ”Sosiaalipalvelut ja muut erityispalvelut – erityisalat”: Liite XIX
            
         
               Vakiolomake 23
            
            
               :
            
            
               ”Sosiaalipalvelut ja muut erityispalvelut – käyttöoikeussopimukset”: Liite XX
            
         
               Vakiolomake 24
            
            
               :
            
            
               ”Käyttöoikeussopimusta koskeva ilmoitus”: Liite XXI
            
         
               Vakiolomake 25
            
            
               :
            
            
               ”Käyttöoikeussopimusta koskeva jälki-ilmoitus”: Liite XXII
            
         8 artikla
   Kumotaan täytäntöönpanoasetus (EU) N:o 842/2011 18 päivästä huhtikuuta 2016.
   9 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   3 artiklaa sovelletaan 18 päivästä huhtikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 395, 30.12.1989, s. 33.
   
      (2)  EYVL L 76, 23.3.1992, s. 14.
   
      (3)  EUVL L 216, 20.8.2009, s. 76.
   
      (4)  EUVL L 94, 28.3.2014, s. 1.
   
      (5)  EUVL L 94, 28.3.2014, s. 65.
   
      (6)  EUVL L 94, 28.3.2014, s. 243.
   
      (7)  Komission täytäntöönpanoasetus (EU) N:o 842/2011, annettu 19 päivänä elokuuta 2011, vakiolomakkeiden vahvistamisesta julkisiin hankintamenettelyihin liittyvien ilmoitusten julkaisemista varten ja asetuksen (EY) N:o 1564/2005 kumoamisesta (EUVL L 222, 27.8.2011, s. 1).
   
      LIITE I
      
         
      
         
      
         
      
         
      
         
   
   
      LIITE II
      
         
      
         
      
         
      
         
      
         
   
   
      LIITE III
      
         
      
         
      
         
      
         
      
         
      
         
   
   
      LIITE IV
      
         
      
         
      
         
      
         
      
         
   
   
      LIITE V
      
         
      
         
      
         
      
         
      
         
   
   
      LIITE VI
      
         
      
         
      
         
      
         
      
         
      
         
   
   
      LIITE VII
      
         
      
         
      
         
      
         
   
   
      LIITE VIII
      
         
      
         
   
   
      LIITE IX
      
         
      
         
      
         
   
   
      LIITE X
      
         
      
         
      
         
   
   
      LIITE XI
      
         
      
         
   
   
      LIITE XII
      
         
      
         
      
         
      
         
      
         
      
         
      
         
      
         
      
         
   
   
      LIITE XIII
      
         
      
         
      
         
      
         
      
         
      
         
   
   
      LIITE XIV
      
         
      
         
      
         
      
         
      
         
      
         
      
         
      
         
      
         
      
         
      
         
      
         
   
   
      LIITE XV
      
         
      
         
      
         
      
         
      
         
      
         
      
         
      
         
   
   
      LIITE XVI
      
         
      
         
      
         
      
         
      
         
      
         
      
         
   
   
      LIITE XVII
      
         
      
         
      
         
      
         
   
   
      LIITE XVIII
      
         
      
         
      
         
      
         
      
         
      
         
   
   
      LIITE XIX
      
         
      
         
      
         
      
         
      
         
      
         
   
   
      LIITE XX
      
         
      
         
      
         
      
         
      
         
      
         
   
   
      LIITE XXI
      
         
      
         
      
         
      
         
   
   
      LIITE XXII